প্রতিটি জীবেরই ভাষা থাকে।বাঙালী মুসলমানেরও তেমন একটি ভাষা আছে। বাঙালীর প্রচন্ড গর্ব বাংলা ভাষা নিয়ে। এ ভাষাকে অনেকে খোদার সেরা দানও বলেন। কিন্তু ভাষার কাজ তো শুধু কথা বা ভাবের বাহন হওয়া নয়,জনগণের ঈমান ও চেতনায়ও তাকে পুষ্টি জোগাতে হয়। নইলে মারা পড়ে ঈমান ও মানবতা। রাষ্ট্রে তখন মনুষ্য রূপী পশুর আবাদ বাড়ে।বাড়ে ভয়ানক বিবেকহীনতা।নল বেয়ে যেমন পানি আসে,তেমনি ভাষার মাধ্যমে আসে জ্ঞান।তবে জীবনরক্ষাকরি পানিও ভয়ানক প্রাণনাশী হতে পারে যদি তা রোগ-জীবাণূর বাহন হয়। মহল্লায় তখন মহামারি লাগে।তেমনি দুষিত ধ্যানধারনার বাহন হয়ে জনগণের চেতনা রাজ্যে মহামারি আনতে পারে ভাষা। তখন কি সে ভাষাকে খোদার সেরা দান বলা যায়? খোদার সেরা দান তো তখনই বলা যায় যখন সেটি সেরা কল্যাণটি করে। সে সেরা কল্যাণটি তো জান্নাতপ্রাপ্তি। কিন্তু সে সামর্থ বাংলা ভাষার কতটুকু? রবীন্দ্রসাহিত্য,বংকিমসাহিত্য,শরৎসাহিত্য বা পুঁথিসাহিত্যে কি সে সামর্থ বাড়ে?